CELEX: C2007/269/09
Language: mt
Date: 2007-11-10 00:00:00
Title: Kawża C-16/05: Sentenza tal-Qorti tal-Ġustizzja (It-Tieni Awla) ta' l- 20 ta' Settembru 2007 (talba għal deċiżjoni preliminari tal-House of Lords — ir-Renju Unit) — The Queen, Veli Tum, Mehmet Dari vs Secretary of State for the Home Department (Ftehim ta' Assoċjazzjoni KEE-Turkija — Artikolu 41(1) tal-Protokoll Addizzjonali — Klawżola standstill — Portata — Leġiżlazzjoni ta' Stat Membru li introduċa, wara d-dħul fis-seħħ tal-Protokoll Addizzjonali, restrizzjonijiet ġodda għal dak li jirrigwarda l-ammissjoni fit-territorju tiegħu ta' ċittadini Torok għall-finijiet ta' l-eżerċizzju tal-libertà ta' stabbiliment)

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/4
            
         Sentenza tal-Qorti tal-Ġustizzja (It-Tieni Awla) ta' l-20 ta' Settembru 2007 (talba għal deċiżjoni preliminari tal-House of Lords — ir-Renju Unit) — The Queen, Veli Tum, Mehmet Dari vs Secretary of State for the Home Department
   (Kawża C-16/05) (1)
   
   (Ftehim ta' Assoċjazzjoni KEE-Turkija - Artikolu 41(1) tal-Protokoll Addizzjonali - Klawżola “standstill’ - Portata - Leġiżlazzjoni ta' Stat Membru li introduċa, wara d-dħul fis-seħħ tal-Protokoll Addizzjonali, restrizzjonijiet ġodda għal dak li jirrigwarda l-ammissjoni fit-territorju tiegħu ta' ċittadini Torok għall-finijiet ta' l-eżerċizzju tal-libertà ta' stabbiliment)
   (2007/C 269/09)
   Lingwa tal-kawża: L-Ingliż
   Qorti tar-rinviju
   House of Lords
   Partijiet fil-kawża prinċipali
   
      Rikorrenti: The Queen, Veli Tum, Mehmet Dari
   
      Konvenut: Secretary of State for the Home Department
   Suġġett
   Talba għal deċiżjoni preliminari — House of Lords — Interpretazzjoni ta' l-Artikolu 41(1), tal-Protokolli Addizzjonali u Finanzjarji, iffirmati fit-23 ta' Novembru 1970, annessi mal-ftehim li joħloq assoċjazzjoni bejn il-Komunità Ekonomika Ewropea u t-Turkija u relativ għall-miżuri li għandhom jittieħdu sabiex jidħlu fis-seħħ (ĠU 1972 L 293, p. 4) — Possibilità għal Stat Membru li jdaħħal restrizzjonijiet ġodda fuq l-aċċess ta' persuni ta' nazzjonalità Torka li jippruvaw jistabbilixxu negozji fit-territorju tiegħu.
   Dispożittiv
   L-Artikolu 41(1) tal-Protokoll Addizzjonali, iffirmat fit-23 ta' Novembru 1970 fi Brussell u konkluż, approvat u kkonfermat f'isem il-Komunità mir-Regolament tal-Kunsill (KEE) Nru 2760/72, tad-19 ta' Diċembru 1972, għandu jiġi interpretat fis-sens li jipprojbixxi l-introduzzjoni, mid-dħul fis-seħħ ta' dan il-Protokoll fir-rigward ta' l-Istat Membru kkonċernat, ta' kwalunkwe restrizzjonijiet ġodda fuq l-eżerċizzju tal-libertà ta' stabbiliment, inklużi dawk li jirrigwardaw il-kundizzjonijiet sostantivi u/jew proċedurali dwar l-ewwel ammissjoni fit-territorju ta' dan l-Istat taċ-ċittadini Torok li jixtiequ jeżerċitaw hemmhekk attività professjonali għal rashom.
   
      (1)  ĠU C 69 tad-19.3.2005.